b'\n_START_ARTICLE_\nNicole da Silva\n_START_SECTION_\nZgodnje \xc5\xbeivljenje in izobra\xc5\xbeevanje\n_START_PARAGRAPH_\nDa Silva ima portugalske prednike; oba njena star\xc5\xa1a prihajata iz portugalske regije Algarve. Obiskovala je srednjo \xc5\xa1olo Girraween in \xc5\xa1tudirala dramsko umetnost v gledali\xc5\xa1\xc4\x8du Nepean. V neapenskem gledali\xc5\xa1\xc4\x8du so diplomirala \xc5\xa1e nekatera znana igralska imena, kot so Joel Edgerton, David Wenham in Yvonne Strahovski.\n_START_SECTION_\nKariera\n_START_PARAGRAPH_\nIgralsko kariero je za\xc4\x8dela leta 2005, ko je dobila stalno vlogo v medicinski dramski seriji All Saints (Vsi svetniki). Leta 2007 in 2009 je imela glavno vlogo v sicer kratkotrajnih (obe sta trajali eno sezono) dramskih serijah Dangerous in Carla Cametti PD. V letu 2008 je za vlogo v Dangerous prejela nominacijo za nagrado Logie. Ve\xc4\x8djo slavo si je pridobila z vlogo v policijski drami Rush, ki je bila ma sporedu \xc5\xa1tiri sezone (2008\xe2\x80\x932011). Kot gostja se je pojavila v seriji Home and Away ter East West 101. Da Silva je najbolj znana po svoji vlogi v televizijski dramski seriji Wentworth, ki je priredba kultne avstralske serije iz 80ih, Prisoner: Cell Blok H. Da Silva igra vlogo Franky Doyle, lezbi\xc4\x8dne zapornice, ki se bori za vlogo \xc5\xa1efinje vseh zapornic (Top Dog). V drugi sezoni jo nato v pretepu premaga Bea Smith (Danielle Cormack). Franky mora tako sestopiti iz polo\xc5\xbeaja ter vlogo predati svoji nasprotnici. Da Silva si je za to vlogo leta 2013 prislu\xc5\xbeila nagrado ASTRA za\xc2\xa0\xc2\xbbnajbolj izjemno odigrano vlogo - \xc5\xbeenske\xc2\xab.\n_START_SECTION_\nZasebno \xc5\xbeivljenje\n_START_PARAGRAPH_\nFebruarja 2014 je za\xc4\x8dela sodelovati z Agencijo ZN za \xc5\xbeenske (UN Women), ki v okviru ZN skrbi za enakopravnost spolov in opolnomo\xc4\x8denje \xc5\xbeensk.'